Nelson Mandela 'reageer op behandeling' - Maroela Media
Oudpresident Nelson Mandela reageer op behandeling maar is steeds in 'n kritieke maar stabiele toestand in die hospitaal, het die presidensie Woensdag aangekondig.
"Ons is bemoedig deur die feit dat Madiba reageer op die behandeling en doen 'n beroep op die publiek om voort te gaan om hom te ondersteun en te oorlaai met liefde om hom en sy familie krag te gee," het president Jacob Zuma in 'n verklaring gesê. Zuma het Mandela Woensdagaand in die hospitaal besoek. Mandela is op 8 Junie in die hospitaal opgeneem vir 'n voortdurende longkwaal.
Daar is verlede week berig dat Mandela in 'n "permanente vegetatiewe toestand" is en dat die familie aangeraai is om die masjiene wat hom aan die lewe hou af te skakel. Die presidensie het egter die berigte verwerp en gesê Mandela is in 'n kritieke maar stabiele toestand.
Ek dink persoonlik dit is die GROOTSTE lot snert wat die media (asook presidensie) vir almal in die land, asook in die wereld, probeer wysmaak! Vir een of ander verskuilde rede, word die waarheid weerhou van die publiek af!
Stem saam met Jacques – hoeveel keer is ons al die afgelope weke disinformasie gevoer uit alle oorde? En nou moet ons hulle glo? Agggg gaan weg!